Sør-Sudans sentralbank

Sør-Sudans sentralbank (Central Bank of South SudanUS Department of the Treasury – Central Bank of South Sudan Frequently Asked Question, besøkt 25. januar 2012.) er sentralbanken i Sør-Sudan. Den ligger i Juba, Sør-Sudans hovedstad. 

Historie
Banken ble opprettet i 2005 som en filial av Sudans sentralbank, under navnet Bank of South Sudan, men ble omgjort til sentralbank for Sør-Sudan 9. juli 2011 da Republikken Sør-Sudan brøt ut fra Sudan.Gurtong Trust – Bank Of South Sudan Endorsed As Central Bank , besøkt 26. januar 2012. 

Den 30. november 2011 annonserte sentralbanken starten på en prosess der de skal modernisere landets betalingssystem, clearing- og oppgjørssystemer. Målet er både å redusere kostnader og å øke kvaliteten og effektiviteten på disse tjenestene, bl.a. for å møte Den internasjonale oppgjørsbankens krav.Sudan Tribune – South Sudan Central Bank introduces new payment systems , besøkt 26. januar 2012.

Sentralbanksjef
Elijah Malok var sentralbankens første sentralbanksjef, men president Salva Kiir sa ham opp allerede i august, fordi verdien av det ørsudanske pundet sank i forhold til amerikanske dollar.BBC News – South Sudan's Salva Kiir sacks bank chief Elijah Malok, besøkt 26. januar 2012. Kornelio Koriom Mayiek overtok stillingen etter Malok, og er pr januar 2012 sentralbanksjef. 

Annet
Sentralbanken i Sudan, Sudans bank, er underlagt sanksjoner fra USA, men Sør-Sudans sentralbank rammes ikke av disse sanksjonene.The Wall Street Journal – South Sudan Central Bank Is Clear Of US Sanctions, besøkt 26. januar 2012.

Referanser

 Eksterne lenker 


Kategori:Sentralbanker
Kategori:Sør-Sudan
Kategori:Etableringer i 2011
Kategori:2011 i Sør-Sudan